«Աթեիզմ» բառը Եվրոպայում սկսեց կիրառվել սեփական գաղափարները նկարագրելու համար 18-րդ դարում ու նշանակում էր հրաժարվելը միաստվածական հրեա-քրիստոնեական Աստծո հավատքից[24]։ 20-րդ դարում գլոբալիզացման արդյունքում տերմինը ծավալվեց ու սկսեց նշանակել ցանկացած աստվածության հավատի ժխտումը, չնայած մինչև հիմա Ռուսաստանում ու Արևմուտքում աթեիզմը ընդունված է բնորոշել որպես «մերժում հավատալ Աստծուն»[25][26][27]։